На основу члана 21. Закона о државној служби у институцијама Босне и Херцеговине («Службени гласник БиХ», бр. 19/02, 35/03, 4/04, 26/04, 37/04, 48/05, 2/06, 32/07, 43/09, 8/10, 40/12 и 93/17), Агенција за државну службу Босне и Херцеговине, на захтјев Министарства правде БиХ - Завода за извршење казнених санкција, притвора и других мјера Босне и Херцеговине, расписује

**ЈАВНИ ОГЛАС**

**за попуњавање радних мјеста државних службеника**

**у Заводу за извршење казнених санкција, притвора и других мјера БиХ**

**Комисија I**

**1/01 Психолог у пријемном одјељењу**

**1/02 Васпитач**

**2/01 Стручни савјетник за управљање људским потенцијалима и гласноговорник**

**2/02 Стручни сарадник за благајну и депозит**

**2/03 Стручни сарадник за правне послове**

**Комисија II**

**3/01 Љекар опште праксе**

**3/02 Санитарни инжењер**

**3/03 Стоматолог – стручни савјетник**

**3/04 Радиолог – стручни савјетник**

СЛУЖБА ОДГОЈА ТРЕТМАНА

**1/01 Психолог у пријемном одјељењу**

**Опис послова и радних задатака:** Сачињава психолошке налазе за осуђена лица у пријемном одјељењу; врши примјену батерија психолошких мјерних инструмената (тестова и интервјуа) ради добијања података неопходних за дијагностику експлорацију личности осуђених лица; води терапијске интервјуе са осуђеним лицима (из преваспитних група) која имају менталне тешкоће и проблеме у адаптацији на услове живота у Заводу и лицима којима је изречена мјера усамљења или дисциплинска санкција самице; активно учествује у раду стручног тима приликом сачињавања приједлога третмана; учествује у раду тима за лијечење алкохоличара и наркомана; сарађује са васпитачима и социјалним радником ради добијања повратних информација и евентуалне промјене третмана; у сталној је приправности за хитне интервенције ван радног времена; обавља и друге послове које му одреди руководилац Службе.

**Посебни услови:**Завршен факултет и стечена диплома - дипломирани психолог - најмање 240 ЕЦТС или најмање ВСС –VII.1 степен стручне спреме; најмање три године радног искуства у струци у пословима рада у струци; цертификат у оспособљености у раду са ХИВ особама; цертификат о оспособљености у раду на инклузији; положен стручни испит из области извршења кривичних санкција за рад у служби третмана; познавање рада на рачунару.

**Статус:** државни службеник – стручни савјетник.

**Припадајућа основна нето плата***:* 1298,64 КМ.

**Број извршилаца:** 1 (један).

**Мјесто рада:** Источно Сарајево.

**1/02 Васпитач**

**Опис послова и радних задатака:** планира, програмира и организује рад у свом васпитном колективу или групи уз обављање индивидуалног, групног и колективног облика рада; анализира, проучава и реализује програм третмана и поступања које одреди стручни тим; врши објективизацију личности и васпитну контролу у васпитним колективима или групама лица лишених слободе; уноси податке у досије; врши преглед поште; сарађује и контактира са породицама; врши прикупљање података о лицима лишених слободе на радном мјесту, на одјељењу, културно-просвјетном раду и школи; даје приједлоге за погодности; обавља све врсте интервјуа са осуђеним лицима у свом колективу према пенолошкој пракси (први, корективни, посебни и завршни интервју); разматра молбе за помоћ у одјећи, обући или новцу; сарађује са социјалним радником ради пружања помоћи лицима лишеним слободе у рјешавању њихових социјалних проблема; припрема мишљења у поступку помиловања, условног отпуста, обраде за приједлоге за прекид казне; даје мишљења и приједлоге за поступке премјештаја осуђених лица у друге установе или у одјељење са посебним режимом; организује и стара се о упознавању осуђених лица са ЗИКС-ом и другим прописима из области извршења кривичних санкција; у својству инструктора прати рад и понашање затвореника у току издржавања казне затвора, прикупља и обједињује податке и запажања стручних инструктора, обавља и друге послове које му одреди начелник Службе.

**Посебни услови:**Завршен факултет психологије, социологије смјер социјални рад и социјална политика или педагогије - завршен први циклус високог образовања са остварених најмање 240 ЕЦТС или најмање ВСС – VII.1 степен стручне спреме; најмање три године радног искуства у струци; положен стручни испит из области извршења кривичних санкција за рад у служби третмана; познавање рада на рачунару.

**Статус:** државни службеник – стручни савјетник.

**Припадајућа основна нето плата:** 1298,64 КМ**.**

**Број извршилаца:** 4 (четири).

**Мјесто рада:** Источно Сарајево.

СЛУЖБА ЗА ОПШТЕ, ПРАВНЕ И ФИНАНСИЈСКО-МАТЕРИЈАЛНЕ ПОСЛОВЕ

**2/01 Стручни савјетник за управљање људским потенцијалима и гласноговорник**

**Опис послова и радних задатака:** Израђује стратешке документе у области управљања људским потенцијалима (стратешки и кадровски план институције, стратегију управљања људским потенцијалима, план интегритета и сл.) и даје стручна мишљења у овој области кроз рад колегија руководилаца институције; Дефинира смјернице за побољшање описа радних мјеста; Надзире процедуре оцјене рада, даје стручну помоћ оцјењивачима и предлаже унапрјеђења процеса оцјењивања запослених у институцији; Израђује програм стручног оспособљавања и усавршавања запослених институције, спроводи евалуацију ефеката обука кроз континуирано праћење развоја и напретка запослених; Припрема програм рада приправника, волонтера и студентске праксе; Пружа стручне савјете руководству у рјешавању евентуалних конфликтних ситуација и неспоразума са запосленима; Води Књигу евиденције запослених и персоналних досјеа запослених; Организује процедуре оцјене рада, израђује извјештај о проведеном оцјењивању; Предлаже и организује (децентрализоване) обуке и спроводи евалуацију проведених обука, помаже у координацији унутар институције с циљем осигурања свих неопходних елемената за пријем делегација (набавка поклона, резервација ресторана), као и друге послове по налогу начелника службе. За свој рад одговара начелнику Службе.

**Посебни услови:**први циклус високог образовања и 240 ЕЦТС или најмање ВСС – VII.1 степен стручне спреме друштвеног смјера; најмање 3 године радног искуства у струци; посједовање знања у управљању и вођењу пословних јединица; положен стручни управни испит; знање рада на рачунару.

**Статус:** државни службеник – стручни савјетник

**Припадајућа основна нето плата***:* 1298,64 КМ.

**Број извршилаца:** 1 (један).

**Мјесто рада:** Источно Сарајево.

**2/02 Стручни сарадник за благајну и депозит**

**Опис послова и радних задатака:** обавља послове у координацији са стручним савјетником за благајну и депозит и поступа по његовим савјетима, води дневну евиденцију и мјесечне извјештаје о задужењу и раздужењу, задужује и раздужује притвореника са прописаном опремом за смјештај, одјећом и обућом, средствима за одржавање хигијене и друго, води евиденцију о свим задужењима притвореника, врши послове евидентирања и издавања набављеног инвентара и материјала, сву робу издаје на реверс, врши поврат пакета затвореника и притвореника у складу са Правилником о кућном реду, врши контролу испоруке робе затвореницима и притвореницима по наруџбама из кантине, врши и друге послове по налогу начелника Службе.

**Посебни услови:**Завршен економски факултет - најмање први циклус високог образовања и 180 ЕЦТС или најмање ВСС – VII степен; најмање једна (1) године радног искуства на економским пословима након стицања стручне спреме; положен стручни управни испит и познавање рада на рачунару.

**Статус:** државни службеник – стручни сарадник.

**Припадајућа основна нето плата***:* 998,95 КМ.

**Број извршилаца:** 1 (један).

**Мјесто рада:** Источно Сарајево.

**2/03 Стручни сарадник за правне послове**

**Опис послова и радних задатака:** Сарађује у изради правних прописа који се јавно објављују, Под надзором израђује интерне опште акте, Води скраћене управне поступке, Израђује нацрте рјешења типског садржаја (рјешење са скраћеним образложењем), Обавља друге управне радње по налогу претпостављених, Израђује друге појединачне правне акте типског садржаја, Сарађује у припреми правних мишљења и припрема нацрте једноставнијих правних мишљења, Редовно прати доношење и промјене прописа релевантних за институцију као и друге послове по налогу начелника службе. Помаже при изради одговора на приговоре/жалбе понуђача, за свој рад одговара начелнику Службе.

**Посебни услови:** завршен правни факултет VII степен или еквивалент Болоњског система са остварених 180 ЕЦТС бодова; најмање 1 година радног искуства у струци; положен стручни управни испит; знање рада на рачунару.

**Статус:** државни службеник – стручни сарадник.

**Припадајућа основна нето плата***:* 998,95 КМ.

**Број извршилаца:** 1 (један).

**Мјесто рада:** Источно Сарајево.

СЛУЖБА ЗДРАВСТВЕНЕ ЗАШТИТЕ

**3/01 Љекар опште праксе**

**Опис послова и радних задатака:** Љекар опште праксе пружа потребну примарну здравствену заштиту затвореника и притвореника, која се односи на вршење љекарских прегледа, учествовање у раду стручних тимова, прописивање терапије за лијечење, упућивање на специјалистичке прегледе; врши прегледе и контролу хране и услова смјештаја затвореника и притвореника; предлаже мјере ресоцијализације; одговоран је за правилан здравствени третман затвореника и притвореника; обавља и друге послове по налогу начелника службе.

**Посебни услови:** завршен медицински факултет, звање доктора медицине - завршен први циклус високог образовања са остварених најмање 240 ЕЦТС или најмање ВСС – VII.1 степен стручне спреме; најмање пет година радног искуства након стицања високе стручне спреме у струци; положен стручни испит из области здравства и лиценце за обављање здравствене дјелатности; познавање рада на рачунару.

**Статус:** државни службеник – стручни савјетник.

**Припадајућа основна нето плата***:* 1298,64 КМ.

**Број извршилаца:** 2 (два).

**Мјесто рада:** Источно Сарајево.

**3/02 Санитарни инжењер**

**Опис послова и радних задатака:** санитарни техничари и инжењери раде на откривању онечишћења, зрачења, буке и других фактора окружења који нарушавају здравље. Предлажу и проводе одговарајуће мјере како би се очувало здравље људи. гдје узимају узорке воде, хране, зрака и сл., које након тога анализирају. Процјена, здравствене исправности воде те анализе и тестови којима се открива присутност микроорганизама и тешких метала. Прикупља и обрађује податке о хигијенским приликама и болестима те учествују у проведби разних мјера за спречавање ширења заразних болести, заједно са лаборантом – санитарним техничарем проводи и мјере дезинфекције, дезинсекције и дератизације; проведби посебне мјере заштите на раду запослених и осталих лица који су у току рада или под другим условима изложени дјеловању ионизирајућег и неонизирајућег зрачења у складу с прописима о заштити од ионизирајућег и неонизирајућег зрачења, осигурава надзире стерилизацију медицинских алата и опреме, обавља и друге послове по налогу начелника службе.

**Посебни услови:** остварених најмање 240 ЕЦТС или најмање ВСС – VII.1 степен стручне спреме и стечено звање санитарни инжењер; најмање пет година радног искуства након стицања високе стручне спреме у струци; положен стручни испит из области струке; познавање рада на рачунару.

**Статус:** државни службеник – стручни савјетник.

**Припадајућа основна нето плата***:* 1298,64 КМ.

**Број извршилаца:** 1 (један).

**Мјесто рада:** Источно Сарајево.

**3/03 Стоматолог – стручни савјетник**

**Опис послова и радних задатака:** Стоматолог врши услуге денталне медицине и лијечење особа лишених слободе с болестима усне шупљине, те израде разних направа и постављања умјетних материјала којима се надокнађују и/или надограђују изгубљени зуби и околне структуре, одговоран је за правилан здравствени третман затвореника и притвореника; обавља и друге послове по налогу начелника службе.

**Посебни услови:** завршен стоматолошки факултет, звање доктора стоматологије - завршен први циклус високог образовања са остварених најмање 240 ЕЦТС или најмање ВСС – VII.1 степен стручне спреме; најмање пет година радног искуства након стицања високе стручне спреме на пословима стоматолога; положен стручни испит из области здравства и лиценце за обављање здравствене дјелатности; познавање рада на рачунару.

**Статус:** државни службеник – стручни савјетник.

**Припадајућа основна нето плата***:* 1298,64 КМ.

**Број извршилаца:** 1 (један).

**Мјесто рада:** Источно Сарајево.

**3/04 Радиолог – стручни савјетник**

**Опис послова и радних задатака:** врши послове рендгенске дијагностике, води потребне евиденције, врши и друге послове одређене законом, другим прописима, актима Завода и по налогу непосредног руководиоца.

**Посебни услови:** Завршен факултет - најмање први циклус високог образовања и 240 ЕЦТС или најмање ВСС – VII степен радиолошког смјера; најмање 3 године радног искуства; положен стручни испит из области здравства и познавање рада на рачунару.

**Статус:** државни службеник – стручни савјетник.

**Припадајућа основна нето плата***:* 1298,64 КМ.

**Број извршилаца:** 1 (један).

**Мјесто рада:** Источно Сарајево.

**Напомене за све кандидате:**

* Поред посебних услова наведених у Јавном огласу, кандидати морају испуњавати и опште услове прописане чланом 22. [Закона о државној служби](http://www.ads.gov.ba/v2/index.php?option=com_content&view=article&id=117&catid=36&Itemid=88&lang=bs) у институцијама Босне и Херцеговине.
* Независно о свим другим захтјевима из овог огласа, кандидати који су завршили студије по Болоњском систему студирања, дужни су, поред остале тражене документације, обавезно доставити диплому првог циклуса (или основног додипломског студија), чак и ако се огласом тражи други и трећи циклус Болоњског система студирања, осим за интегрисане студије код којих је потребно доставити и доказ да се ради о интегрисаном студију, ако то није видљиво из саме основне дипломе, додатка дипломи или рјешења о нострификацији/признавању.
* Под радним искуством подразумијева се радно искуство након стечене високе стручне спреме, односно високог образовања.
* Кандидати не смију бити у сукобу интереса, односно неспојивости, из члана 16. став 1. [Закона о државној служби](http://www.ads.gov.ba/v2/index.php?option=com_content&view=article&id=117&catid=36&Itemid=88&lang=bs) у институцијама Босне и Херцеговине.
* За спровођење конкурсне процедуре по овом Јавном огласу формират ће се двије (2) Комисије за избор избор и то:

 I Комисија за избор државних службеника за радна мјеста означена бројевима 1/01, 1/02, 2/01, 2/02, 2/03.

 II Комисија за избор државних службеника за радна мјеста означена бројевима 3/01, 3/02, 3/03, 3/04.

Кандидат који се жели пријавити на више радних мјеста која су у надлежности једне комисије за избор доставља једну пријаву на којој означава позиције на које се жели пријавити с осталом траженом документацијом, како је наведено у тексту огласа. Уколико се кандидат жели пријавити на више радних мјеста која су у надлежности различитих комисија, онда доставља одвојене пријаве за радна мјеста по појединим комисијама, а уз сваку пријаву доставља се овјерена фотокопија тражене документације за сваку комисију за избор одвојено, у противном се њихове пријаве неће сматрати уредним.

***Додатна напомена:***

У складу са чланом 30. став (1) Закона о заштити тајних података („Службени гласник БиХ“, број 54/05 и 12/09) кандидати са ранг листе успјешних кандидата биће предмет основног безбједносног провјеравања у складу са поступком за издавање дозволе за приступ тајним подацима степена повјерљиво, прије окончања поступка избора најуспјешнијег кандидата.

У складу са чланом 31. Закона о заштити тајних података неће се извршити постављење, односно именовање кандидата, за којег се након пласмана на листу успјешних кандидата утврди безбједносна сметња.

За сва наведена радна мјеста су потребне безбједносне провјере степена “ПОВЈЕРЉИВО”.

**Потребни документи:**

**I Овјерене копије:**

* универзитетске дипломе (нострификоване/признате дипломе, уколико факултет није завршен у БиХ или је диплома стечена у некој другој држави након 06.04.1992. године);
* додатка дипломе за кандидате који су високо образовање стекли по Болоњском систему студирања; изнимно, само у случају да високошколска установа додатак дипломи није уопште издавала, нити за једног дипломца, кандидат је дужан да уз овјерену копију универзитетске дипломе достави увјерење високошколске установе да додатак дипломи није уопште издат, нити за једног дипломца;
* [увјерења о држављанству](http://www.ads.gov.ba/v2/index.php?option=com_content&view=article&id=149&Itemid=65&lang=bs#UD) (не старије од 6 мјесеци од дана издавања од стране надлежног органа);
* [увјерења о положеном стручном управном односно јавном испиту](http://www.ads.gov.ba/v2/index.php?option=com_content&view=article&id=149&Itemid=65&lang=bs#JI);
* [потврде или увјерења као доказа о траженој врсти радног искуства](http://www.ads.gov.ba/v2/index.php?option=com_content&view=article&id=149&Itemid=65&lang=bs#RI);
* положен стручни испит из области извршења кривичних санкција за рад у служби третмана (за позиције 1/01 и 1/02, ово није елиминаторан фактор, из разлога што лица која прођу конкурсну процедуру имају рок у којем су дужни да положе стручни испит из области извршења кривичних санкција за рад у служби третмана);
* доказа о положеном стручном испиту из области струке (само за позицију 3/02);
* сертификата о оспособљености у раду са ХИВ особама (само за позицију 1/01);
* сертификата о оспособљености у раду на инклузији (само за позицију 1/01);
* доказа о положеном стручном испиту из области здравства и лиценце за обављање здравствене дјелатности (само за позиције 3/01 и 3/03);
* доказа о положеном стручном испиту из области здравства (само за позицију 3/04);
* доказа о траженом нивоу знања рада на рачунару.

**II Својеручно потписани:**

* попуњен образац Агенције за државну службу БиХ: исти можете преузети на wеб страници Агенције: [www.ads.gov.](http://www.ads.gov.)ba. Напомињемо да потписан и попуњен образац не може служити као доказ било ког услова из текста Јавног огласа, исти само олакшава рад органу који врши избор и именовање, те представља само информације о кандидату, које је потребно доказати траженом документацијом.

Овјерене копије докумената немају ограничен рок важења, под условом да ни документи чије су копије овјерене немају назначен (прецизиран) рок важења.

**Обратити пажњу на сљедећа документа која не треба достављати, јер иста не могу служити као ваљан доказ:**

* Увјерење о дипломирању старије од годину дана. Универзитетске дипломе академског звања магистра или еквивалента, академског звања доктора или еквивалента или др. сличне дипломе, уколико исте нису евентуално тражене у посебним условима текста огласа. Исте не могу доказати стечено звање завршеног додипломског (основног) студија. Не достављати универзитетску диплому без додатка дипломи уколико је високо образовање стечено по Болоњском систему студирања.
* У погледу доказивања држављанства и старосне доби не треба достављати копију личне карте, обавјештење да је уведен у евиденцију пребивалишта – боравишта са личним подацима (образац пријава/одјава), неважеће увјерење о држављанству, односно, увјерење старије од шест мјесеци од дана издавања од стране надлежног органа.
* У погледу доказивања стручног управног испита односно јавног испита не достављати увјерења стручних испита у оквиру других струка, увјерења о положеном испиту за судију за прекршаје и сл.
* У погледу радног искуства не достављати: радну књижицу јер иста не може доказати ниједан облик радног искуства, може доказати само радни стаж. Потврде/увјерења којима се доказује радни стаж, такође неће бити узете у разматрање, јер радни стаж представља само вријеме које запосленик проведе у радном односу, исти не може доказати о којој врсти радног искуства је ријеч; уговор о раду, уговор о обављању привремених и повремених послова, уговор о дјелу и др. уговоре; рјешење или одлуку о заснивању/престанку радног односа - исти доказују само почетак/престанак радног ангажмана и назив радног мјеста, не и континуитет истог; споразум, препоруке или друге сличне исправе уколико не садрже све елементе потврде/увјерења, увјерења издата од стране ПИО о подацима регистрованим у матичној евиденцији без потврде ПИО гдје је наведена шифра занимања. Такође, не достављати документа која не садрже елементе потврде или увјерења, односно документа у којима није децидно наведено следеће: основне генералије, врста школске спреме у оквиру радног мјеста тј. стручна спрема предвиђена за конкретно радно мјесто, назив радног мјеста, прецизиран период радног ангажовања, те осталим релевантним подацима за доказивање тражене врсте радног искуства.
* У погледу доказивања нивоа знања рада на рачунару, не достављати потврду или увјерење послодавца гдје је лице било у радном односу, којом послодавац потврђује знање рада на рачунару, јер исти није регистрован за обављање те дјелатности, те такви докази нису ваљани. Не достављати свједочанства о завршеним разредима средње школе.
* Непотписан, непопуњен, исправљен или измијењен пријавни образац.

За додатне информације, у погледу потребне документације, кандидати се упућују на службену интернет страницу Агенције за државну службу БиХ (www.ads.gov.ba), линк Конкурси/Стоп грешкама у пријавама.

**Додатни документи који се достављају накнадно:**

* Кандидати који буду успјешни на писменом дијелу стручног испита обавезни су *на усмени дио стручног испита (интервју)* донијети *увјерење о невођењу кривичног поступка* (не старије од три мјесеца), које се не доставља заједно са другим документима, у противном неће моћи приступити истом. . Изузетно, а у случају ако кандидат из објективних разлога не достави тражено увјерење на интервју, исто треба доставити најкасније до уручења рјешења о постављењу, односно преузимања дужности.
* Изабрани (постављени/именовани) кандидат дужан је институцији Босне и Херцеговине доставити, у складу са чланом 22. тачка д) Закона о државној служби у институцијама Босне и Херцеговине, увјерење о радној способности (љекарско увјерење), као доказ да је здравствено способан за вршење одређених послова предвиђених овим положајем.

Јавни конкурс се спроводи у складу са Одлуком о начину полагања јавног и стручног испита („Службени гласник БиХ“, бр. 96/07, 43/10, 103/12 и 56/19) - (у даљем тексту Одлука) и Правилником о карактеру и садржају јавног конкурса, начину спровођења интервјуа и обрасцима за спровођење интервјуа („Службени гласник БиХ“, бр. 63/16, 21/17 и 28/21), чији је саставни дио Оквир компетенција. Кандидати који немају положен стручни (управни) испит, прије приступања стручном испиту ће полагати јавни испит у складу са Одлуком. Јавни испит на коме је кандидат задовољио важи само за конкретан јавни конкурс, о чему се не издаје увјерење, а на кандидата који буде постављен на радно мјесто примјењује се члан 56. Закона о раду у институцијама Босне и Херцеговине („Службени гласник БиХ“, бр. 26/04, 7/05, 48/05, 60/10, 32/13 и 93/17) и члан 12. Одлуке.

Кандидати који су од момента подношења пријаве на Јавни оглас до дана одржавања јавног испита положили стручни управни испит или јавни испит, испит општег знања, односно испит који одговара побројаним испитима, тј. који нису у обавези полагати јавни испит у складу са одредбама члана 13. Одлуке, дужни су обавјестити Агенцију о истом најкасније до заказаног термина одржавања јавног испита, а доказ о наведеном требају непосредно доставити Агенцији (не слати путем поште), искључиво до почетка термина писменог дијела стручног испита. У случају да се кандидат не одазове позиву на јавни испит, а не приложи тражени доказ до писменог дијела стручног испита сматраће се да је одустао од своје пријаве на наведени Јавни оглас.

Градиво и правни извори односно литература за полагање јавног испита утврђени су Програмом полагања јавног испита („Службени гласник БиХ“, бр. 28/08 и 18/12).

Сва тражена документа, осим увјерења о невођењу кривичног поступка које се доставља на интервју, треба **доставити најкасније до 22.07.2021. године**, путем поштанске службе препорученом пошиљком на адресу:

**Агенција за државну службу БиХ**

**«Јавни оглас за попуњавање радних мјеста државних службеника у Заводу за извршење казнених санкција, притвора и других мјера Босне и Херцеговине»**

**71000 Сарајево, Трг Босне и Херцеговине 1.**

Испуњавање услова утврђених овим огласом рачуна се даном предаје пријаве.

Непотпуне, неблаговремене и неуредне пријаве, пријаве кандидата који не испуњавају услове овог огласа, као и копије тражене документације које нису овјерене, неће се узимати у разматрање.